ช้าง อินเตอร์เนชั่นแนล เซอร์กิต

บุรีรัมย์ อินเตอร์เนชันแนล เซอร์กิต () หรือ ช้าง อินเตอร์เนชั่นแนล เซอร์กิต (ชื่อตามบริษัทเบียร์ช้าง ซึ่งเป็นผู้สนับสนุนหลักของสนามในปัจจุบัน) เป็นสนามแข่งรถมาตรฐานสมาพันธ์รถยนต์นานาชาติ (FIA) ในประเทศไทย ตั้งอยู่ด้านทิศตะวันตกของช้างอารีนา ตำบลอิสาณ อำเภอเมืองบุรีรัมย์ จังหวัดบุรีรัมย์ 

ในวันที่ 24 กันยายน 2557 สนามช้างได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ซึ่งเป็นระดับสนามที่อนุญาตให้ใช้จัดการแข่งขันรถสูตรหนึ่ง (ฟอร์มูลาวัน) ได้

ในวันที่ 7 ตุลาคม 2557 สนามช้างได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) ซึ่งเป็นระดับสนามที่อนุญาตให้ใช้จัดการแข่งขันโมโตจีพีได้

เมื่อวันที่ 29 สิงหาคม 2557 กิจกรรม "พัฒนาเมืองบุรีรัมย์ สู่เมืองกีฬามาตรฐานโลก" นายเนวิน ชิดชอบ ประธานที่ปรึกษาโครงการสนามแข่งรถช้าง อินเตอร์เนชั่นแนล เซอร์กิต ร่วมกับหอการค้าจังหวัดบุรีรัมย์จัดขึ้น เพื่อเป็นการปลุกให้ชาวบุรีรัมย์ตื่นตัวกับการลงทุนทำธุรกิจ และร่วมกันพัฒนาเมืองบุรีรัมย์สู่การเป็นเมืองท่องเที่ยวหลัก พร้อมทั้งประกาศยกระดับเมืองบุรีรัมย์สู่การเป็นมหานครแห่งกีฬาระดับโลก ทั้งนี้ นายเนวินได้เปิดให้ชาวบุรีรัมย์เข้าชมสนามแข่งรถระดับโลกมูลค่ากว่า 2 พันล้านบาท แห่งแรกและแห่งเดียวในไทย ซึ่งมีกำหนดการเปิดสนามแข่งขันอย่างเป็นทางการ ในวันที่ 4 ตุลาคม พ.ศ. 2557

การแข่งขัน โมโตจีพี ฤดูกาล 2018 จะจัดขึ้นที่สนามช้าง อินเตอร์เนชั่นแนล เซอร์กิต ระหว่างวันที่ 5-7 ตุลาคม พ.ศ. 2561 ซึ่งเป็นสนามที่ 15 จากทั้งหมด 19 สนาม นับเป็นการจัดแข่งขันโมโตจีพีครั้งแรกในประเทศไทย โดยมีการเซ็นสัญญาจัดการแข่งขันเป็นเวลา 3 ปี (พ.ศ. 2561 - พ.ศ. 2563)
 

ส่วนรถสูตรหนึ่ง (ฟอร์มูลาวัน) นั้นยังไม่มีแผนที่จะจัด แต่ก็ได้เสนอแนะว่าหากรัฐบาลหรือเอกชนรายอื่นจะจัดการแข่งขันฟอร์มูลาวันขึ้นในประเทศไทยก็สามารถใช้สนามช้างได้

สถิติรอบ

การแข่งขัน

 ปัจจุบัน

 February: Toyo Racing Car Thailand
 June: Super Turbo Thailand
 August: Thailand Super Series, Super Turbo Thailand
 September: Formula 4 South East Asia Championship
 October: MotoGP Thailand motorcycle Grand Prix, Thailand Super Series
 November: Formula 4 South East Asia Championship
 December: Thailand Super Series, Toyo Racing Car Thailand

 อดีต

 Asian Le Mans Series 4 Hours of Buriram (2016–2020)
 F3 Asian Championship (2019–2020)
 GT World Challenge Asia (2017–2019)
 Superbike World Championship (2015–2019)
 Super GT (2014–2019)
 TCR Asia Series (2015–2016)
 TCR International Series (2015)
 World Touring Car Championship FIA WTCC Race of Thailand (2015)

รูปภาพ

ดูเพิ่ม 
 เบียร์ช้าง

อ้างอิง

แหล่งข้อมูลอื่น 
 เว็บไซต์ทางการ
 Buriram International Circuit

สนามแข่งรถในประเทศไทย
สนามกีฬาในจังหวัดบุรีรัมย์
สิ่งก่อสร้างตั้งแต่ พ.ศ. 2557
สนามแข่งรถที่ออกแบบโดยแฮร์มัน ทิลเคอ
เบียร์ช้าง
สิ่งก่อสร้างในอำเภอเมืองบุรีรัมย์